Chrysler Building
Store norske leksikon,Kunst og estetikk,Arkitektur og landskap,Arkitekturhistorie,Modernisme i arkitekturhistorien
Chrysler Building er en kontorbygning i New York, USA, ferdig bygget i 1930, tegnet av William Van Alen på oppdrag fra bilfabrikanten Walter P. Chrysler. Med sine 319,4 meter og 77 etasjer var den verdens høyeste bygning en kort tid, inntil den nærliggende Empire State Building stod ferdig 1931.
Bygningens adresse er 405 Lexington avenue, mellom E42nd og E43rd street, nær Grand Central jernbanestasjon i sentrum av Manhatten.Chrysler-bygningen er ett av de mest markante trekkene i New Yorks skyline. Den karakteristiske bueformede avtrappingen kledd i rustfritt stål, kronet med et slankt spir, er et av de beste eksempler på art deco-stilens særegne og elegante uttrykk. Denne stilen preger også bygningens rikt ornamenterte fasader og ikke minst dens imponerende lobby. Les mer i Store norske leksikon art deco Chrysler Corporation New York Litteratur Davis Stravitz: The Chrysler Building: Creating a New York Icon, Day by Day. Princeton Architectural Press, New York 2002.